Kommissionens forordning (EF) nr. 2704/2000

af 11. december 2000

om ændring af forordning (EF) nr. 1899/97 om gennemførelsesbestemmelser for anvendelse i æg- og fjerkrækødssektoren af den ordning, der er fastsat i Rådets forordning (EF) nr. 1727/2000 og (EF) nr. 3066/95, og om ophævelse af forordning (EØF) nr. 2699/93 og (EF) nr. 1559/94

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 3066/95 af 22. december 1995 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalerne for at tage hensyn til den landbrugsaftale, som er indgået under de multilaterale handelsforhandlinger i Uruguay-rundens regi(1), senest ændret ved forordning (EF) nr. 2435/98(2), særlig artikel 8,

under henvisning til Rådets forordning (EF) nr. 2290/2000 af 9. oktober 2000 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalen med Bulgarien(3), særlig artikel 1, stk. 3, og

under henvisning til Rådets forordning (EF) nr. 2433/2000 af 17. oktober 2000 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalen med Den Tjekkiske Republik(4), særlig artikel 1, stk. 3,

under henvisning til Rådets forordning (EF) nr. 2434/2000 af 17. oktober 2000 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalen med Den Slovakiske Republik(5), særlig artikel 1, stk. 3,

under henvisning til Rådets forordning (EF) nr. 2435/2000 af 17. oktober 2000 om visse indrømmelser i form af EF-toldkontingenter for en række landbrugsprodukter og om autonom og midlertidig tilpasning af visse landbrugsindrømmelser i Europaaftalen med Rumænien(6), særlig artikel 1, stk. 3,

under henvisning til Rådets forordning (EØF) nr. 2771/75 af 29. oktober 1975 om den fælles markedsordning for æg(7), senest ændret ved Kommissionens forordning (EF) nr. 1516/96(8), særlig artikel 22,

under henvisning til Rådets forordning (EØF) nr. 2777/75 af 29. oktober 1975 om den fælles markedsordning for fjerkrækød(9), senest ændret ved Kommissionens forordning (EF) nr. 2916/95(10), særlig artikel 22, og

ud fra følgende betragtninger:

(1) Ved Kommissionens forordning (EF) nr. 1899/97 af 29. september 1997 om gennemførelsesbestemmelser for anvendelse i æg- og fjerkrækødssektoren af den ordning, der er fastsat i Rådets forordning (EF) nr. 1727/2000 og (EF) nr. 3066/95, og om ophævelse af forordning (EF) nr. 2699/93 og (EF) nr. 1559/94(11), senest ændret ved forordning (EF) nr. 1773/2000(12), er der fastsat gennemførelsesbestemmelser for anvendelse i æg- og fjerkrækødssektoren af den ordning, der er fastsat i Europaaftalerne. Den bør ændres i forhold til de bestemmelser for fjerkrækød og ægprodukter, der er vedtaget ved forordning (EF) nr. 2290/2000, (EF) nr. 2433/2000, (EF) nr. 2434/2000 og (EF) nr. 2435/2000.

(2) For at undgå anvendelse af licenser efter udgangen af den periode, som de er ansøgt for, bør deres gyldighedsperiode begrænses til den 30. juni i det pågældende år, og datoen for indgivelse af ansøgninger for den følgende periode fremrykkes.

(3) Ved Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks(13), senest ændret ved forordning (EF) nr. 1602/2000(14), blev der fastlagt forvaltningsregler for toldkontingenter, der skal udnyttes i toldangivelsernes kronologiske rækkefølge.

(4) For at den ordning, der er fastsat i ovennævnte forordninger, kan benyttes fra offentliggørelsen af nærværende forordning, bør de kontingenter, der har løbenumrene 09.4672, 09.4627, 09.4630, 09.4633 og 09.4771, forvaltes i overensstemmelse med artikel 308a, 308b og 308c i forordning (EØF) nr. 2454/93.

(5) Det bør erindres, at importtolden for produkter, der henhører under grupperne 19, 21, 23, 24, 28, 30, 32, 33, 37, 38, 39 og 43, og for rugeæg, der henhører under gruppe 25, som omhandlet i bilag I til forordning (EF) nr. 1899/97 i dens udgave inden nærværende forordnings ikrafttrædelse, såfremt produkterne indføres i henhold til licenser, der benyttes fra den 1. juli 2000, refunderes i overensstemmelse med artikel 878 til 898 i forordning (EØF) nr. 2454/93.

(6) For at begrænse potentielle samhandelsproblemer, der i en overgangsperiode kan opstå som følge af den samtidige anvendelse af to forskellige forvaltningsmåder for visse toldkontingenter for fjerkrækød, nemlig forvaltning af en kvartalsordning for importlicenser og forvaltning efter først til mølleprincippet, jf. bestemmelserne i artikel 308a, 308b og 308c i forordning (EØF) nr. 2454/93, bør de erhvervsdrivende kunne annullere licenser med frigivelse af sikkerheden.

(7) Der bør fastsættes en frist for anmodninger om annullering for at give de erhvervsdrivende en rimelig periode for at indgive dem.

(8) Nærværende forordning bør anvendes parallelt med forordning (EF) nr. 2290/2000, (EF) nr. 2433/2000, (EF) nr. 2434/2000 og (EF) nr. 2435/2000 fra den 1. juli 2000.

(9) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Æg og Fjerkrækød -

UDSTEDT FØLGENDE FORORDNING:

Artikel 1

I forordning (EF) nr. 1899/97 foretages følgende ændringer:

1) Forordningens titel affattes således:

"om gennemførelsesbestemmelser for anvendelse i æg- og fjerkrækødssektoren af den ordning, der er fastsat i Rådets forordning (EF) nr. 1727/2000, (EF) nr. 3066/95, (EF) nr. 2290/2000, (EF) nr. 2433/2000, (EF) nr. 2434/2000, og (EF) nr. 2435/2000, og om ophævelse af forordning (EØF) nr. 2699/93 og (EF) nr. 1559/94."

2) Artikel 1, stk. 1, affattes således:"Ved indførsel til Fællesskabet under de ordninger, der er fastsat ved forordning (EF) nr. 1727/2000, (EF) nr. 3066/95, (EF) nr. 2290/2000, (EF) nr. 2433/2000, (EF) nr. 2434/2000 og (EF) nr. 2435/2000, af produkter, der er anført i bilag I til nærværende forordning, skal der fremlægges importlicens."

3) Følgende stykke indsættes i artikel 1:"Toldkontingenter med løbenumrene 09.4672, 09.4627, 09.4630, 09.4633 og 09.4771 forvaltes i overensstemmelse med artikel 308a, 308b og 308c i forordning (EØF) nr. 2454/93."

4) Artikel 2 affattes således:"De i artikel 1 omhandlede mængder fordeles for hver af de i bilag I til nærværende forordning omhandlede perioder på følgende måde:

Produkter i gruppe 12:

- i perioden 1. juli til 30. september: 35 %

- i perioden 1. oktober til 31. december: 35 %

- i perioden 1. januar til 31. marts: 15 %

- i perioden 1. april til 30. juni: 15 %.

Produkter i de andre grupper:

- i perioden 1. juli til 30. september: 25 %

- i perioden 1. oktober til 31. december: 25 %

- i perioden 1. januar til 31. marts: 25 %

- i perioden 1. april til 30. juni: 25 %."

5) Følgende afsnit indsættes i artikel 4, stk. 1:"Fra 2001 kan licensansøgninger for perioden 1. juli til 30. september dog kun indgives i de ti første dage i juni i det pågældende år."

6) Følgende stykke indsættes efter stk. 1 i artikel 5:"Fra 2001 må gyldighedsperioden for de licenser, der udstedes for perioderne 1. januar til 31. marts og 1. april til 30. juni dog ikke overskride datoen den 30. juni i det pågældende år."

7) Bilag I affattes som angivet i bilag I til nærværende forordning.

Artikel 2

De mængder, der er disponible for ansøgninger for perioden 1. januar til 31. marts 2001, er fastsat i bilag II til nærværende forordning.

Artikel 3

For de importlicenser, der i henhold til forordning (EF) nr. 1899/97 udstedes for produkter henhørende under gruppe 19, 21, 23, 24, 25, 28, 30, 32, 33, 37, 38, 39 og 43 som omhandlet i bilag I til forordning (EF) nr. 1899/97 i den udgave, der gjaldt inden ikrafttrædelsen af nærværende forordning, og for hvilke importlicenser der blev indgivet ansøgning om mellem den 1. og 10. juli 2000 eller mellem den 1. og 10. oktober 2000, kan indehaveren inden den 31. marts 2001 ansøge om, at licensen annulleres og sikkerheden frigives.

Medlemsstaterne meddeler Kommissionen inden udgangen af den følgende måned, hvilken månedlig mængde der er annulleret licenser for for hver af de ovennævnte grupper med angivelse af perioden for ansøgningerne.

Artikel 4

Denne forordning træder i kraft på dagen for offentliggørelsen i De Europæiske Fællesskabers Tidende.

Den anvendes fra den 1. juli 2000 bortset fra artikel 1, nr. 4.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 11. december 2000.

På Kommissionens vegne

Franz Fischler

Medlem af Kommissionen

(1) EFT L 328 af 30.12.1995, s. 31.

(2) EFT L 303 af 13.11.1998, s. 1.

(3) EFT L 262 af 17.10.2000, s. 1.

(4) EFT L 280 af 4.11.2000, s. 1.

(5) EFT L 280 af 4.11.2000, s. 9.

(6) EFT L 280 af 4.11.2000, s. 17.

(7) EFT L 282 af 1.11.1975, s. 49.

(8) EFT L 189 af 30.7.1996, s. 99.

(9) EFT L 282 af 1.11.1975, s. 77.

(10) EFT L 305 af 19.12.1995, s. 49.

(11) EFT L 267 af 30.9.1997, s. 67.

(12) EFT L 205 af 12.8.2000, s. 3.

(13) EFT L 253 af 11.10.1993, s. 1.

(14) EFT L 188 af 26.7.2000, s. 1.

BILAG I

"BILAG I

A. Produkter med oprindelse i Ungarn

Gældende toldsats: 20 % af MBT-tolden

>TABELPOSITION>

B. Produkter med oprindelse i Polen

Gældende toldsats: 20 % af MBT-tolden

>TABELPOSITION>

C. Produkter med oprindelse i Tjekkiet

Gældende toldsats: 20 % af MBT-tolden

>TABELPOSITION>

D. Produkter med oprindelse i Slovakiet

Gældende toldsats: 20 % af MBT-tolden

>TABELPOSITION>

E. Produkter med oprindelse i Bulgarien

Gældende toldsats: 20 % af MBT-tolden

>TABELPOSITION>"

BILAG II

>TABELPOSITION>